Hopneri Maja

Tallinna Tantsuklubi Hopneri majas
2026-01-21 19:00 - 22:30, 2026-01-07 19:00 - 22:30 (Europe/Tallinn) | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika. Tantsime Eestist pärit ja siinmail tuntuks saanud seltskonnatants, alati elava pillimuusika järgi. Tantsusammud saad peo käigus teiste järgi ise selgeks.

Tallinna tantsuklubi on 34 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses Diele saalis. Kohtutakse kaks korda kuus kolmapäeviti, et tantsulustida.

Tantsuklubi eestvedajad on Leanne Barbo ja Jaan Sarv.

Palume kaasa võtta vahetusjalanõud ja veepudel/joogitops. Võib tuua nii soolaseid kui magusaid suupisteid ühisele lauale.

Piletid (10€/7€) müügil Fientas ja kohapeal. Pillimängijatele tasuta.

Osta pilet

Loengusari ÜHE MAJA LUGU Rüütelkonna hoone, Kiriku plats 1
2026-01-15 18:30 - 20:00 | Rüütelkonna hoone, Kiriku plats 1, Tallinn, Eesti
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Rüütelkonna hoone on läbi ajaloo kandnud mitmeid erinevaid rolle. See on olnud nii Üxküllide linnamaja, rüütlimaja, rüütelkonna hoone, Välisministeerium, riiklik raamatukogu kui ka kunstimuuseum. Pärast põhjalikku restaureerimist on hoone taas saanud väärika koha riigi esindushoonena. Siin peetakse riikliku tähtsusega protokollisündmusi – toimuvad Vabariigi Presidendi, Riigikogu, peaministri ja ministrite ametlikud kohtumised, nõupidamised ning vastuvõtud.
Auväärse hoone külastamiseks on vajalik eelnev taustakontroll. Kõigilt piletiomanikelt palume esitada täisnimi ja isikukood (vastavad lahtrid saab täita pileti ostmisel).

Osta pilet

SEENIORIDE ÜLIKOOL venekeelne grupp
2026-01-14 15:00 - 16:00, 2025-12-17 15:00 - 16:00 | Hopneri maja, Raekoja plats 18, Tallinn, Eesti
Seenioride ülikoolil on käimas kolmeteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades kadri.viirand@tallinnlv.ee või tel +372 6455 321 ning venekeelse programmi kohta: roman.ljagu@tallinnlv.ee ; +372 5615 6522
Ootame aktiivset osavõttu.
Osalemine on tasuta.

SEENIORIDE ÜLIKOOL eestikeelne grupp
2026-01-14 12:00 - 13:00, 2025-12-17 12:00 - 13:00 | Hopneri maja, Raekoja plats 18, Tallinn, Eesti
Seenioride ülikoolil on käimas kolmeteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu
Seenioride ülikooli eestikeelsete loengute kohta saab informatsiooni kirjutades kadri.viirand@tallinnlv.ee või tel +372 645 5321 ning venekeelse programmi kohta: roman.ljagu@tallinnlv.ee ; +372 5615 6522
Ootame aktiivset osavõttu.
Osalemine on tasuta.

MÄGEDE LOOD ༺ Jutuvestja Polina uue audioraamatu esitluskontsert
2025-12-27 18:00 - 19:00 | Hopneri maja, Raekoja plats 18, Tallinn, Eesti
༻ Jutuvestja Polina kutsub teid juba traditsiooniliseks saanud talvisele, südantsoojendavale jutuvestmisele ja elava muusika kontserdile, mis toimub Tallinna Vanalinnas.
༻ Seekord tähistame koos Polina seitsmenda audioraamatu “Mägede lood” ilmumist. Audioraamatus kuuleb ainult Polina kogutud ja üles kirjutatud lugusid reisidelt ja välitöödelt – Himaalajast, Skandinaavia ja Torngati mägedest, Šveitsi Alpidest, Kaukaasia harjalt, aga muidugi ka Eestist, sest ka meil on mägesid!
༻ 27.detsembril Hopneri maja suures saalis:
➳ kell 13:00 ja 16:00 vene keeles
➳ kell 18:00 EESTI KEELES
Kohtade arv on piiratud!
Soovitatav vanus: alates 5 kuni 99 eluaastat
༻ Kohapeal saab soetada Polina viimast audioraamatut “Mägede lood” ja eelmisi teoseid: “Karavan” (2023) ja “Meri” (2024)
•♫♬♪•.¸¸¸.•♫♬♪•.¸¸¸.••♪¸.•
➳ Polina Tšerkassova on armastatud jutuvestja ja multiinstrumentalist, kes esineb nii Eestis, kui ka suurtel rahvusvahelistel jutuvestmise festivalidel üle maailma. Polina põimib oma lugusid kaugetelt maadelt toodud muusikainstrumentide kaunikõlalise muusikaga. Tema muinasjutte saab kuulata ja vaadata ERR Lasteekraanis ja tema YouTube’is.

Osta pilet

MÄGEDE LOOD ༺ Jutuvestja Polina uue audioraamatu esitluskontsert VENE KEELES
2025-12-27 16:00 - 17:00, 2025-12-27 13:00 - 14:00 | Hopneri maja, Raekoja plats 18, Tallinn, Eesti

Ceremony Of Carols
2025-12-22 19:00 - 20:00 | Hopneri maja, Raekoja plats 18, Tallinn, Eesti
Unikaalne jõuluõhtu Hopneri majas koos REJOICE & Duo LennaKiga
Hääled. Kannelid. Läheneva jõuluaja võlu.
Ansambel REJOICE ja kannelite duo Duo LennaK loovad haruldase helimaailma, kus iidne traditsioon kohtub kaasaegsusega ning muusika põimub saabuva püha talvise valguse helkesse.
Britteni, Hindemithi, Pärdi ja Vasksi looming kõlab eriti kirkalt Hopneri maja XV sajandi kammerlikus atmosfääris – otse Tallinna vanalinna südames.
Ceremony of Carols on õhtu vaikse pidulikkuse ja ootusäreva imega.
Tulge avastama jõuluaega uues valguses – läbi häälte ja kannelite sulandumise, mida ei kuule mitte kusagil mujal.

Osta pilet

Maailma tuntuimad jõululaulud
2025-12-20 18:00 - 19:00 | Hopneri maja, Raekoja plats 18, Tallinn, Eesti
Valmistu säravaks kontserdiks, mis on täis rõõmu, soojust ja pühademeeleolu!
Kõige armastatumad ja legendaarsemad jõululaulud täidavad sinu laupäevaõhtu tule, armastuse ja jõulumaagiaga!
Kontserdil esinevad artistid:

Ksenia Rossar (sopran)
Zhenya Hovsepyan (metsosopran)
Vitaliy Dudkin (tenor)
Stanislav Šeljahhovski (bass)
Ralf Taal (klaver)

Kontsert toimub Hopneri Majas, Raekoja platsil, Tallinna vanalinna südames. Ajalooline ja hubane saal, suurepärane akustika ning professionaalsete muusikute esituses kõlav kaunis muusika loovad unustamatu õhtu!

Osta pilet

A walk through FAIRY-TALE COURTYARDS with a storyteller
2025-12-20 16:00 - 17:30, 2025-12-13 16:00 - 17:30 | Hopneri maja, Raekoja plats 18, Tallinn, Eesti
Christmas is coming soon – that wonderful time! We invite everyone to walk and discover the winter fairy tale of the Old Town. Find out where Cinderella lost her shoe, which tree you can choose your tail from and where the Hobgoblin lives. Come alone or with friends, family or colleagues, come with a curious and childlike heart.
During the walk, the guide will talk about the Old Town, Christmas time and together you will look for fairy tales that have hidden here for this occasion. We will gather in the courtyard of Hopner House (Raekoja plats 18).
NB! The tour is in English.

Osta pilet

MUINASJUTUHOOVIDE jalutuskäik koos muinasjutuvestjaga
2025-12-20 15:00 - 16:30, 2025-12-13 15:00 - 16:30 | Hopneri maja, Raekoja plats 18, Tallinn, Eesti
Kohe saabub jõuluaeg – see imeline aeg! Kutsume kõiki vanalinna talvisesse muinasjuttu jalutama ja avastama. Saa teada, kuhu on Tuhkatriinu ära kaotanud oma kinga, millise puu pealt saab valida endale saba ja kus elab Ahjualune. Tule kas üksi või sõpradega, perega või töökaaslastega, tule koos uudishimuliku ning lapsemeelse südamega.
Jalutuskäigul räägib giid vanalinnast, jõuludest ning koos otsitakse muinasjutte, mis selleks puhuks on siia end ära peitnud. Koguneme Hopneri maja hoovis.

Osta pilet

Evelina Vedomi kunstiloeng veini degusteerimisega: ''Art déco võlu. 1925-2025''
2025-12-19 18:00 - 20:00 | Hopneri maja, Raekoja plats 18, Tallinn, Eesti
Evelina Vedomi venekeelne kunstiloeng „Art déco võlu. 1925-2025“ koos veini degusteerimisega

Aastal 2025 tähistatakse art déco stiili juubelit, mis avaldas olulist mõju 20. sajandi kunstile. Hoolimata oma suhteliselt lühikesest kestusest ning eksisteerimisest kahe maailmasõja vahelisel perioodil, tõi see kunstistiil kaasa uue lähenemise luksusele, pidulikkusele, käsitöömeisterlikkusele ning ajastu tehnoloogilistele uuendustele. Käesoleva aasta jooksul on mitmetes maailma muuseumides edukalt toimunud art déco’le pühendatud näitused, mis rõhutasid selle stiili tähendust ja mitmekülgsust.

Art déco ühendab klassikalise kunsti traditsioonid avangardsete katsetustega, viies kokku keerukad käsitöötehnikad ning kaasaegse tööstusdisaini saavutused. Tüüpilised olid mõjutused Aafrika ja Kaug-Ida visuaalsest kultuurist, samas kui Egiptuse motiivid said eriti populaarseks pärast Tutanhamoni hauakambri avastamist 1922. aastal, kujundades märgatavalt kahe maailmasõja vahelise perioodi ornamentikat.

1930. aastate ülemaailmne majanduskriis vähendas oluliselt jõukate tellijate hulka, kuid kunstnikud ja disainerid reageerisid olukorrale kiiresti: luksuslikud ja haruldased materjalid asendusid kroomitud terase, alumiiniumi, peeglite, klaasi ja plastidega, säilitades sealjuures stiilile omase esteetika.

Vaatleme art déco stiili säravamaid ja kuulsamaid näiteid maailma arhitektuuris, tarbekunstis, disainis ja moest ning räägime ka silmapaistvamatest kunstnikest, moeloojatest ja selle stiili levitajatest. Naudime kvaliteetset Prantsuse veini 19. detsembril Hopneri Maja kaminasaalis.

Evelina Vedom on kunstiajaloolane ja Eesti Kunstimuuseumi kirjastuse tõlkija. Paljud tunnevad teda kui Keila-Joa lossi saalis toimunud ajalooliste kostüümide näituste korraldajat ja kuraatorit ning portselanikogujat ning tema ekskursioonid ja loengud on alati väga populaarsed.

Tallinna Huvikeskus Kullo Viiulikontsert
2025-12-19 17:00 - 18:00 | Hopneri maja, Raekoja plats 18, Tallinn, Eesti
Esinevad K. Vaheri viiuliõpilased.

Osta pilet

Kunstiloengute sari Hopneri majas "VENEETSIA VALGUS"
2025-12-18 18:00 - 20:00 | Hopneri maja, Raekoja plats 18, Tallinn, Eesti
Lektor Aleksandra Murrega ja koos veini degusteerimisega.
Serenissima – hiilgavaim ja säravaim – Veneetsia Vabariik omab erilist rolli ka kunstiajaloos. Sealsed kunstnikud kandsid endas läbi sajandite Veneetsia vabameelset ja elujaatavat vaimsust ning erilist laguuni valgust, mis toob esile värvitoonide rikkuse, kus koos erksate sähvatustega pääseb mõjule peen, summutatud piirjoonte ja eriliselt vabakäeline maalilisus.
Loengus vaatleme Veneetsia 16.–18. sajandi kunstnike loomingut, püüdes esile tuua Veneetsia eripärad nii renessansi, baroki kui ka rokokoo stiilide tinglikes raamides. Renessanssi suurmeistrite Giorgione, Titiani, Tintoretto, Veronese, aga veel rohkem 18. sajandi viljakate meistrite nagu Tintoretto, Canaletto, Guardi jt teoste kaudu püüame vaadata sisse Veneetsia elulaadi, inimeste argipäeva ja tunda ka kuulsate pidustuste meeleolu.

Osta pilet

Lastevanemate kool (vene keeles)
2025-12-15 19:00 - 20:30 | Hopneri maja, Raekoja plats 18, Tallinn, Eesti
15. detsember 2025 kell 19.00 – loeng „Kiindumussuhe lapsega“. Lektor: Jelena Parfjonova, psühholoog (Lapsepõlve Akadeemia).
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

Ansambel Rondellus BEATA NOBIS GAUDIA/"Rõõmustage kõik!"
2025-12-14 15:30 - 16:00, 2025-12-14 14:00 - 14:30 | Hopneri maja Diele (Vanaturu kael 3), Vanaturu kael 3, Tallinn, Eesti
Väike keskaja jõulumuusika kontsert vanas kaupmehemajas, kus lisaks hingele pakume kosutuseks kehale klaasikese sooja õunajooki.
Taas on tulemas jõuluaeg, mil jälle kõlab kõikjal üle maailma paarkümmend tuntud jõululaulu. Need moodustavad siiski mikroskoopilise osa kristliku kultuuritraditsiooni jõulumuusikast. Tahtmata vähendada nende väärtust, oleme teadlikult valinud oma kavasse erinevate maade jõululaulud sajandite tagant, millest enamust Te tõenäoliselt kuulnud ei ole.
Vanamuusikaansambel RONDELLUS loodi 1993. aastal Maria ja Robert Staak’i algatusel eesmärgiga esitada keskaja ja renessansi muusikat. Olenevalt esitatavast kavast koosneb ansambel kahest kuni kuuest muusikust, kes esinevad ajastu kostüümides ja vanade pillide koopiatel (lautod, fiidel, portatiivorel, mitmesugused löökpillid jm.)
Ansambli koosseis:Maria Staak – laul, rataslüüraJohanna-Maria Jaama – fiidelRobert Staak – lauto, löökpillid

KONTSERT ON TASUTA!

JÕULULAULUDE ÜHISLAULMINE Tallinna Politseiorkestri muusikute ja eeslauljatega
2025-12-14 15:00 - 15:20 | Tammsaare park, Viru keskuse uste juures, Tallinn, Eesti
Jõululaulu patrullide minikontsertidele linnas paneb ilusa lõpupunkti JÕULULAULUDE ÜHISLAULMINE Tammsaare pargis, Viru Keskuse peauste ees- just seal, kus on kiire sagimine, et minna tegema jõuluoste.
Seepärast on hea teha korraks üks peatus ning lasta end kaasa haarata viisidel, tuletada meelde laulud, mida jõuluvanagi kuulda soovib.
Laulmiseks ühinevad Jõululaulu patrulli muusikud, eeslauljad ja koorid.Laulusõnad kuvatakse Viru Keskuse ekraanile. Kaasa laulma oodatakse kõiki möödakäijaid, linnakodanikke ja külalisi.
Ühislaulmine kestab 20 min.
Päkapikud jagavad jõululaulumaiaile piparkooke.
Üritus kestab 20 minutit.
Idee jõuluaja linnaruumiüritusest sündis Hopneri Majas.
Muusikalise poole paneb kokku Siim Aimla.
Ideele aitab kaasa Viru Keskus.

Jõululaulupatrull - Tallinna Politseiorkestri muusikute Tallinna tänavatel liikuv minikontsert!
2025-12-14 14:00 - 15:00, 2025-12-13 14:00 - 15:00 | Tallinna kesklinna tänavad, Tallinn, Eesti
Jõululaulupatrull on Tallinna Politseiorkestri paraadmundris muusikutest koosnev “patrull” liikumas kesklinna tänavatel ja parkides 6.-7. ning 13.-14. dets. ajavahemikul kell 14.00 – 15.00.Liikvel on kaks patrulli eesmärgiga üllatada, rõõmustada ning tuua naeratus suule Tallinna linnakodanikele ja külalistele. Ikka selleks, et kiires jõulusaginas ei ununeks- jõulud on ilus ning rahulik aeg, kus saame tunda end rõõmsalt, hoitult ja turvaliselt.Läbi käiakse erinevad marsruudid, peatutakse seal, kus rohkem inimesi, muusikat mängitakse kohati kõndides ning tehakse väikeseid minikontserte seal, kus kuulajaid rohkem. Astutakse trammigi, et sõita Kadriorgu või Bussijaamast Keskturuni. Väikese muusikapala saavad jõulukingiks ka trammis sõitjad

6. DETSEMBRIL KELL 14.001. PATRULL: Vabaduse väljak- Korstnapühkija kuju- Tammsaare park2. PATRULL: Viru Keskuse bussiterminal- Artiuse (Foorumi) maja esine- Hobujaama trammipeatus- Kadrioru park- Luigetiigi juures

7. DETSEMBRIL KELL 14.001. PATRULL: Shnelli park (Balti jaama peatus)- Nunne 18 esine- Patkuli trepid- Patkuli vaateplatvorm- Toomkiriku esine- Toompea lossi esine2. PATRULL: Estonia teatri esine- Teatri väljak- Rävala puiestee- Stockmanni kaubamaja esine

13. DETSEMBRIL KELL 14.001. PATRULL: Kochi väljak- Lootsi tn- Jõe tn- Nautika poe esine- Rotermanni kvartal- Roseni plats2. PATRULL: Tallinna Bussijaama esine- Bussijaama trammipeatus- Keskturg- Stockmanni kaubamaja esine

14. DETSEMBRIL KELL 14.001. PATRULL: Vabaduse väljak- Korstnapühkija kuju- Tammsaare park- Viru keskuse peaukse esine2. PATRULL: Artiuse (Foorumi) maja esine- Viru Keskuse bussiterminal- Kaubamaja Gonsiori tn poolne külg- Viru Keskuse peauste esine

Idee jõuluaja linnaruumiüritusest sündis Hopneri MajasMuusikalise poole paneb kokku Siim Aimla.Patrullivad Tallinna Politseiorkestri muusikud.Ideele aitab kaasa AS Tallinna Linnatransport.

Keskaegse Toruni piparkoogi/ preeniku töötuba Hopneri Majas
2025-12-13 12:00 - 14:30 | Hopneri maja Diele (Vanaturu kael 3), Vanaturu kael 3, Tallinn, Eesti
Keskajal valmistati piparkooke peenelt nikerdatud puuvormidega ja kaunistati kullaga. Poolas, Toruni linna piparkoogimuuseumis, hoitakse seda teadmist ja oskust endiselt au sees. Ühel erilisel detsembrikuu laupäeval aitavad Hopneri majas luua pühademeeleolu Poola moodi piparkoogimeistrid Pelle Kalmo ja Piret Veigel.
Keskaegsete Poola piparkookide ehk preenikute töötoas räägime sealsete piparkookide põnevast ajaloost ja igaüks saab kätt proovida, kuidas taignast imelisi kooke vormida, neid küpsetada ja kuninglikult kullaga kaunistada.
Poola Vabariigi Suursaatkond seisab hea, et õige preenikutaigen Poolast kohale jõuab ja kultuuridiplomaat poolatar Slawomira Borowska-Peterson on preenikutegu ka ise juhatamas.
Õpitoas tuleb juttu legendist, kuidas sündis unikalne Toruni preeniku retsept ja kujund „Katarzynka” (ehk „Katrinike” ), vormidest, ajaloost (nt. miks piparkooke müüdi apteEkides) ja tänapäevast ning tegijatest: Koperniku vabrikust, muuseumist ning uutest tuultest.
On ka pimesi mõistatamine lõhna järgi mis komponentidega on tegemist ja degusteerimine.
Osalejate vahel loosime Poola Vabariigi Suursaatkonna poolt väljapandud auhindu.
Sławomira Borowska-Peterson, tegeleb 25 aastat Poola kultuuri tutvustamisega Eestis Poola Vabariigi suursaatkonna töötajana. On sündinud ja üleskasvanud Toruni lähistel. Preeniku Ajaloomuuseumiga teeb koostööd al. 2007.aastast ning vahendab sealsete meistrite teoseid Piparkoogimaania festivali väljapanekule. Peale Toruni preeniku on Eestis tutvustanud ka Sileesiale omast piparkoogi kaunistamise viisi ning Kętrzyni preenikukoogi küpsetamise viisi.
Pelle Kalmo ja Piret Veigel on iga aasta viimastel kuudel piparkoogikunstnikud, keda võib leida Piparkoogimaanialt töid teostamas või õpitubasid juhendamas.

Osta pilet

Einaudi x Yiruma - kaks romantilise muusika suurkuju
2025-12-12 19:30 - 20:45 | Hopneri maja, Raekoja plats 18, Tallinn, Eesti
Sukeldu romantika ookeani, nautides kahe nüüdisaegse romantismi suurkuju – Ludovico Einaudi ja Yiruma – muusikat. Kontsert toimub 12. detsembril kaunis Hopneri majas, otse Tallinna südames. Esinejaks on tunnustatud ansambel Freie Kunst Ensemble.
Lase end lummata Ludovico Einaudi kaunitest meloodiatest – kõlavad tuntud teosed nagu Una Mattina, Nuvole Bianche, Divenire ja paljud teised. Koge tema muusika sügavaid emotsioone ja lummavat atmosfääri, mis täidab selle suurejoonelise kontserdisaali.
Samuti võlub kuulajaid Yiruma lüüriline ja südamlik looming – kõlavad tema armastatud palad nagu River Flows in You, Kiss the Rain ja May Be. Tema muusika ühendab õrnad meloodiad ja sügava tundelaengu, kutsudes unistama.
🎵 Kava:
Experience
Nightbook
River Flows in You
Primavera
Kiss the Rain
Nuvole Bianche
Una Mattina
Divenire
May Be
… ja palju muud!
Ära jäta kasutamata võimalust kogeda seda erakordset muusikaõhtut Tallinna südames.

Osta pilet

Töötuba KESKAEGSED RAVI,- VÕLU,- JA ARMUJOOGID vanas kaupmehemajas
2025-12-12 18:00 - 20:00 | Hopneri maja Diele (Vanaturu kael 3), Vanaturu kael 3, Tallinn, Eesti
Taimetundja Krista Kauri väega jookide töötuba.
Töötoas tutvume põnevate joogitaimedega ja teeme koos ka mõne iidse joogi.
Majaemand võtab kallid külalised vastu, tutvustab keskaegset maja ja laseb sisse kiigata kambritesse ning varasalvedesse
Keskaeg oli ravi-,võlu- ja armujookide hiilgeaeg. Kõige paremad taimetundjad ja uute jookide väljamõtlejad, katsetajad ja kokkusegajad olid mungad või apteekrid, kelle seas leidus ka parimaid taimetundjaid. Nii valmistatigi suure väega jooke sageli just nii apteekides kui kloostrimüüride vahel. Üks hinnatumaid ja kallimaid vürtsveine keskajal oli klarett, millel usuti olevat ka tervist parandav vägi. Lisaks kaneelile kasutati selle koostises muskaatõisi, kalganirohtu, safranit, ingverit, mett ja paradiisiterasid. Ka keskaegne armujook hippocras sisaldas kaneeli, samuti aga ka kardemoni, koriandrit, vürtsi ja ingverit. Keskaegsete jookide teemapäeval teeme koos ka mõne iidse joogi ning tutvume põnevate joogitaimedega.

Osta pilet

Töötuba MAGUS KESKAEG vanas kaupmehemajas
2025-12-11 18:00 - 20:00 | Hopneri maja Diele (Vanaturu kael 3), Vanaturu kael 3, Tallinn, Eesti
Taimetundja Krista Kauri jutu- ja töötuba keskaegsetest maiustustest.
Töötoas tutvume magusate taimedega maailma eri paigust ja valmistame ka ise mõnd põnevat keskaegset magusrooga.
Majaemand võtab kallid külalised vastu, tutvustab keskaegset maja ja laseb sisse kiigata kambritesse ning varasalvedesse.
Läbi aegade on ikka otsitud uusi maitseid. Vastupandamatu naudingu allikas on ajast aega olnud magus maitse. Kuigi eksootilise päritoluga roosuhkur oli keskajal väga hinnaline ning seda müüdi peamiselt vaid apteekides ja kaaluti apteekrikaaludega, ei olnud magus maitse ka keskaegses köögis päris võõras. Tuntud maiustus ja ravim oli keskajal martsipan. Armastatud dessertide hulka kuulus ka Blanc mange, mandlipiimast, suhkrust ja roosiveest valmistatud maius, mida valmistati lugematutes versioonides.

Osta pilet

Tallinna Tantsuklubi Hopneri majas
2025-12-10 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse kaks korda kuus kolmapäeviti (sel hooajal kahel korral neljapäeval), et tantsulustida.
Tantsuklubi eestvedajad on Leanne Barbo, Jaan Sarv ja Monika Väliste.
Palume kaasa võtta vahetusjalanõud.

Osta pilet
